Fiskistofa hefur uppgötvað tíu sinnum fleiri brottkastsmál í ár en í fyrra, með því að nota dróna við eftirlitið. Þetta kemur fram í umfjöllun Kjarnans. Málin varða bæði stórar útgerðir og smærri. stærri útgerðarfyrirtæki og minni fiskiskip.
Það sem af er ári hefur Fiskistofa tekið til meðferðar að minnsta kosti 120 brottkastsmál, þar sem talið er að fiskiafla hafi verið kastað í sjóinn.
Þetta er gríðarleg fjölgun brottkastsmála milli ára, en í fyrra voru ellefu mál til meðferðar hjá stofnuninni. Fjölgunin er rakin til breyttrar aðferðar við eftirlit, en í byrjun árs hóf Fiskistofa eftirlit með aðstoð dróna. Elín Björg Ragnarsdóttir, sviðsstjóri veiðieftirlits Fiskistofu, segir að einu máli hafi lokið með tímabundinni sviptingu veiðileyfis og þremur með formlegri áminningu.
Brottkastið sem Fiskistofa hefur uppgötvað með aðstoð drónanna hefur jafnvel verið þriðjungur alls aflans.
Tíu sinnum fleiri brottkastsmál hafa uppgötvast hjá Fiskistofu í ár með því að nota dróna við eftirlit. 